Александър Пушкин
Затворник

Превод от руски: Мария Шандуркова, 2015

chitanka.info

Седя зад решетка в зандана мъглив.

Орел млад в неволя затворен, но жив,

приятелят тъжен ми маха с крила

и кървава мърша кълве под зида,

кълве и разхвърля, и гледа към мен,

и в мислите сякаш е с мене сплотен;

зове ме със поглед и вик уловим,

поискал да каже: „Ела да летим!

Ний волни сме птици; о, време дойде!

Натам, зад мъглите зоват върхове,

натам, где се плиска морето-елмаз,

натам, где е вятърът само… и аз!“

1822

Превод: април — юни 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.